CELEX: 32017D0009
Language: lt
Date: 1483488000000
Title: 2017 m. sausio 4 d. Komisijos įgyvendinimo sprendimas (ES) 2017/9, kuriuo tam tikroms Maroko ir Taivano laboratorijoms suteikiamas leidimas atlikti šunų, kačių ir šeškų pasiutligės vakcinų veiksmingumo kontrolės serologinius tyrimus (pranešta dokumentu Nr. C(2016) 8803) (Tekstas svarbus EEE. )

6.1.2017   
            
            
               LT
            
            
               Europos Sąjungos oficialusis leidinys
            
            
               L 3/32
            
         KOMISIJOS ĮGYVENDINIMO SPRENDIMAS (ES) 2017/9
   2017 m. sausio 4 d.
   kuriuo tam tikroms Maroko ir Taivano laboratorijoms suteikiamas leidimas atlikti šunų, kačių ir šeškų pasiutligės vakcinų veiksmingumo kontrolės serologinius tyrimus
   
      
         (pranešta dokumentu Nr. C(2016) 8803)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (1), ypač į jo 3 straipsnio 2 dalį,
   kadangi:
   
               (1)
            
            
               Sprendimu 2000/258/EB Nansi, Prancūzijoje, esanti laboratorija „Agence française de sécurité sanitaire des aliments“ (AFSSA) paskirta specialia institucija, atsakinga už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą. AFSSA buvo įtraukta į Prancūzijos „Agence nationale de sécurité sanitaire de l'alimentation, de l'environnement et du travail“ (ANSES);
            
         
               (2)
            
            
               be kita ko, Sprendimu 2000/258/EB nustatyta, kad ANSES tikslas – atlikti trečiųjų šalių laboratorijų, kurios pateikė prašymą vykdyti pasiutligės vakcinų veiksmingumo kontrolės serologinius tyrimus, vertinimą;
            
         
               (3)
            
            
               Maroko kompetentinga institucija pateikė prašymą patvirtinti laboratoriją „Service du Contrôle et des Expertises de l'Office National de Sécurité Sanitaire des Produits Alimentaires“ Rabate, o ANSES parengė ir 2016 m. spalio 19 d. pateikė Komisijai palankią tos laboratorijos vertinimo ataskaitą;
            
         
               (4)
            
            
               Taivano kompetentinga institucija pateikė prašymą patvirtinti „Animal Health Research Institute“ laboratorijas „Epidemiology Research Division“ ir „Biologics Division“ Naujajame Taipėjuje, o ANSES parengė ir 2016 m. spalio 19 d. pateikė Komisijai palankią abiejų laboratorijų vertinimo ataskaitą;
            
         
               (5)
            
            
               todėl laboratorijai „Service du Contrôle et des Expertises de l'Office National de Sécurité Sanitaire des Produits Alimentaires“ Rabate ir „Animal Health Research Institute“ laboratorijoms „Biologics Division“ ir „Epidemiology Research Division“ Naujajame Taipėjuje turėtų būti suteiktas leidimas vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Sprendimo 2000/258/EB 3 straipsnio 2 dalimi toliau nurodytoms laboratorijoms suteikiamas leidimas vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus:
   
               a)
            
            
               Laboratorija „Service du Contrôle et des Expertises de l'Office National de Sécurité Sanitaire des Produits Alimentaires“
               
                           Direction de la Pharmacie et des Intrants Vétérinaires
                        
                     
                           Rue Ikhlass,
                        
                     
                           Cité Yacoub El Mansour,
                        
                     
                           BP 4509 Akkari
                        
                     
                           10120 Rabat
                        
                     
                           MOROCCO
                        
                     
         
               b)
            
            
               Animal Health Research Institute
               
                           Biologics Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAIWAN (R.O.C.)
                        
                     
         
               c)
            
            
               Animal Health Research Institute
               
                           Epidemiology Research Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAIWAN (R.O.C.)
                        
                     
         2 straipsnis
   Šis sprendimas taikomas nuo 2017 m. vasario 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2017 m. sausio 4 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 79, 2000 3 30, p. 40.